Fynskrif-ster oor velprobleem: 'Dis nie 'n skande nie' | Huisgenoot
So het hy die nuus op sy Facebook-blad gebreek.
Maar nou is die geheim uit. Hy wou eintlik net vir sy vriende wat ook daaraan ly, sê hy dink aan hulle, en het nie voorsien daar sou so 'n wye reaksie op sy inskrywing wees nie, vertel hy aan Huisgenoot.
"Dit lyk nie mooi nie, en dit is hoekom mense selfbewus en skaam daaroor voel. Ek het ook deur al daai emosies gegaan. Wanneer ek in make-up sit voor 'n shoot, verduidelik ek dadelik aan die persoon wat my hare doen wat dit is, en dat sy nie moet skrik nie, want dit is nie aansteeklik nie.
"Ek is nou op 'n plek waar ek mense aanraai om vrede daarmee te maak. Dit is nie 'n skande nie, dis net jou immuunstelsel wat ooraktief is wat veroorsaak dat jou vel op sekere plekke te vinnig groei wat maak dat dit skubbe begin vorm."